open-index/open-wikipedia-markdown huggingface dataset:
Kerjääminen eilen ja tänään

**Kerjääminen eilen ja tänään. Historiallisia, oikeudellisia ja sosiaalipoliittisia näkökulmia kerjäämiseen** on Vastapainon vuonna 2009 julkaisema kirja, jossa ryhmä tutkijoita Helsingin ja Turun yliopistoista käsittelee artikkeleissaan kerjäämistä. Kirjoittajat pohtivat kerjäämistä historiallisista, oikeudellisista ja sosiaalipoliittisista näkökulmista. Kirjoittajina ovat tutkijat Kaarlo Arffman, Susan Kuivalainen, Anne Mikkola, Virpi Mäkinen, Anne Birgitta Pessi, Heikki Pihlajamäki, Panu Pulma ja apulaisoikeuskansleri  Mikko Puumalainen.

## Lähteet

## Aiheesta muualla
* Oksanen, Kimmo: Vähemmistö, joka kerjäsi Romanian Euroopan kartalle *Helsingin Sanomat* 22.12.2009.
Felipe Benevides

**Felipe de Oliveira Benevides** (s. 1. maaliskuuta 1989) on brasilialainen jalkapalloilija, pelipaikaltaan keskikenttäpelaaja. Hän edustaa Suomen Kakkosessa pelaavaa Mikkelin Palloilijoita.

Kotimaassaan Benevides pelasi Cearán osavaltiossa Foco Atleta Brasilin akatemiassa ja Verdes Mares Esporte Clubessa. Suomeen hän saapui vuonna 2008, jolloin hän pelasi Myllykosken Pallon A-junioreissa. Kaudella 2009 Benevides nousi seuran Veikkausliiga-joukkueeseen ja esiintyi kaikkiaan seitsemässä liigaottelussa. Hän pelasi myös lainasopimuksella Kakkosen Mikkelin Palloilijoissa, joka nousi kauden päätteeksi Ykköseen. Lokakuussa 2009 Benevides ja MYPA solmivat 1 + 2 -vuotisen jatkosopimuksen. Kaudella 2010 hän pelasi 21 liigaottelussa, useimmiten vaihtopelaajana, ja teki ensimmäisen liigamaalinsa.

Kaudeksi 2011 Benevides siirtyi jo kaudella 2009 edustamaansa Mikkelin Palloilijoihin.

## Lähteet

## Aiheesta muualla
* Felipe Benevidesin esittely Veikkausliigan sivustolla
Yliopistonkatu (Tampere)

{
  "type": "FeatureCollection",
  "features": [
    {
      "type": "Feature",
      "properties": {},
      "geometry": {
        "type": "LineString",
        "coordinates": [
          [
            23.77972483634949,
            61.4989724274039
          ],
          [
            23.77974092960358,
            61.49847582930097
          ],
          [
            23.77977848052979,
            61.49761316323603
          ],
          [
            23.779816031455997,
            61.49676839287057
          ],
          [
            23.779864311218265,
            61.49606696004721
          ],
          [
            23.779880404472355,
            61.49610024006406
          ],
          [
            23.779891133308414,
            61.49526310882689
          ],
          [
            23.779923319816593,
            61.49480485313665
          ]
        ]
      }
    }
  ]
}
**Yliopistonkatu** on pohjois–etelä-suuntainen katu Tullin kaupunginosassa Tampereella. Katu on Tammelan puistokadun eteläinen jatke, joka alkaa Itsenäisyydenkadulta ja ulottuu etelässä Kalevantielle. Pituutta sillä on 400 metriä. Kadun itäpuolella on Sorsapuiston viheralue ja vuonna 1990 valmistunut konsertti- ja kongressikeskus Tampere-talo.

Alun perin katu oli vain eteläinen osa Tammelan puistokatua, mutta se nimettiin vuonna 1984 Yliopistonkaduksi 60 vuotta täyttäneen Tampereen yliopiston aloitteesta. Yliopiston kampus sijaitsee kadun eteläpäässä Kalevantien toisella puolella.

## Lähteet
Die Muminfamilie

**Die Muminfamilie** on länsisaksalainen televisiosarja, joka oli ensimmäinen Muumeista tehty televisio-ohjelma. Sen tuotti Augsburger Puppenkiste. Sarja on mustavalkoinen ja toteutettiin marionettinukeilla, siinä missä myöhemmät muumisarjat ovat pääosin erilaisia animaatioita. Sarjaa tehtiin kaksi tuotantokautta, jotka molemmat käsittivät kuusi jaksoa. Jaksot 1–6 perustuivat kirjaan *[[Taikurin hattu]]* ja jaksot 7–12 kirjaan *[[Vaarallinen juhannus]]*.

## Jaksot
Ensimmäinen tuotantokausi (**Die Muminfamilie**) - 1959:
# Der geheimnisvolle Fund
# Die Verwandlung
# Der Urwald
# Der Ausflug
# Die Gäste
# Das große Fest

Toinen tuotantokausi (**Sturm im Mumintal**) - 1960:
# Sturm im Mumintal
# Das Theater
# Emma
# Der Wald
# Die Generalprobe
# Zu Hause
Taljatunturi

**Taljatunturi** () on tunturi Nikelin kunnassa Petsamon piirissä Murmanskin alueen luoteisosassa Venäjällä. Se sijaitsee Paatsjoen itäpuolella Porojärven ja Laukkajärven välissä Suomen Neuvostoliitolle luovuttaman entisen Petsamon kunnan länsiosassa. Tunturi on 325 metriä korkea. Tunturin eteläpuolella on Suortitunturi. 

## Lähteet
Tiikerihai (televisiosarja)

**Tiikerihai** on vuonna 1988 MTV:llä lauantain myöhäisilloissa esitetty suomalainen sketsejä ja musiikkia sisältävä viihdeohjelma. Sen ohjaajana toimi Ismo Sajakorpi ja henkilöohjaajana Neil Hardwick. Käsikirjoittajia olivat Jukka Virtanen, Seppo Ahti ja Ilse Rautio. Sketsien vakionäyttelijöitä olivat Jouko Klemettilä, Rea Mauranen, Juha Muje ja Mari Rantasila.

Sarjan ensimmäiseen pilottijaksoon olivat tekijät niin tyytymättömiä, että MTV:n johto myöntyi esittämään 21. joulukuuta 1987 sen sijasta Spede Show’n jakson uusinnan. *Tiikerihai*-sarja käynnistyi näin ollen vasta tammikuussa 1988.

## Näyttelijät
* Jouko Klemettilä
* Juha Muje
* Rea Mauranen
* Mari Rantasila
* Esko Salminen
* Ritva Valkama

## Vierailevat artistit
* Eini (9. tammikuuta 1988)
* Meiju Suvas (9. tammikuuta 1988)
* Helena Miller (9. tammikuuta 1988)
* Reijo Salminen  (9. tammikuuta 1988)
* Marko Putkonen (20. helmikuuta 1988)
* Miljoonasade (20. helmikuuta 1988)
* Kirka (2. huhtikuuta 1988)
* Nisa Soraya (1. toukokuuta 1988)
* Eino Grön (28. toukokuuta 1988)

## Esityspäiviä
* 9. tammikuuta 1988, matkailuteema
* 23. tammikuuta 1988, peruutetun pilottijakson korjailtu versio, iskelmäteema
* 6. helmikuuta 1988 *Keep in fighting*
* 20. helmikuuta 1988 *Ootsin harasoo*
* 19. maaliskuuta 1988 *Kukkais-Tiikerihai 60-luvun tunnelmissa*
* 2. huhtikuuta 1988 *Alamaailman hampaissa*
* 16. huhtikuuta 1988 *Oi, Ben Casey*
* 1. toukokuuta 1988
* 14. toukokuuta 1988
* 28. toukokuuta 1988 *Vihaava rakkaus, rakastava viha*

## Lähteet
Loui Eriksson

**Loui Eriksson** (s. 17. heinäkuuta 1985 Göteborg, Ruotsi) on ruotsalainen jääkiekkoilija, joka pelaa Ruotsin pääsarjan SHL-joukkue Frölunda HC:ssa. Hän on Dallas Starsin toisen kierroksen varaus vuodelta .

Eriksson pelasi juniorina Frölundassa. Hän voitti kausina 2001–2002 ja 2002–2003 sekä J18 Allsvenskanin mestaruuden että J20 SuperElitin mestaruuden. Ensimmäiset miesten pelinsä Eriksson pelasi kaudella 2003–2004 Frölundan edustusjoukkueessa ja hänet valittiin vuoden tulokkaaksi. Seuraavalla kaudella 2004–2005 Eriksson voitti Ruotsin mestaruuden sekä J20 SuperElitin mestaruuden. Elokuussa 2005 hän teki kolmen vuoden tulokassopimuksen Dallas Starsin kanssa. 

NHL:ssä Eriksson debytoi kaudella 2006–2007, jolloin pelasi 59 ottelua. Seuraavalla kaudella hän vakiinnutti paikkansa Starsin miehistössä ja sitä seuraavalla kaudella 2008–2009 Eriksson teki läpimurtonsa ja teki 63 tehopistettä, 36 maalia ja 27 syöttöpistettä, 82 ottelussa. Hän oli tuolla kaudella Starsin paras maalintekijä, kuten myös kaudella 2009–2010. Kaudella 2011–2012 hän oli joukkueen paras pistemies tehoilla 26+45=71.

Heinäkuussa 2013, seitsemän Dallasissa pelatun kauden jälkeen, Eriksson siirtyi Boston Bruinsiin osana pelaajakauppaa, jossa Bruins sai hänen lisäkseen hyökkääjät Matt Fraserin ja Reilly Smithin sekä puolustaja Joe Morrow’n ja jossa Starsiin siirtyivät hyökkääjät Rich Peverley ja Tyler Seguin sekä puolustaja Ryan Button.

Eriksson pelasi kahdet alle 20-vuotiaiden MM-kilpailut ja yhdet alle 18-vuotiaiden MM-kilpailut, muttei voittanut niissä mitalia. Hän pelasi ensimmäiset miesten MM-kilpailunsa Sveitsissä keväällä 2009 ja voitti pronssia. Vuonna 2011 hän voitti MM-hopeaa ja vuonna 2013 MM-kultaa. Erikssonin veli Lennon pelasi yhden pääsarjaottelun Frölundassa kaudella 2002–2003 ja hän pelasi myöhemmin Ruotsin alemmissa sarjoissa.

## Tilastot

## Lähteet
*
*
*
*
### Viitteet
DJ Krush

**DJ Krush** (oikealta nimeltään **Hideaki Ishi** (, s. 1962 Tokio, Japani) on japanilainen hip hop DJ ja -tuottaja.

## Biografia
Ishi syntyi Tokiossa vuonna 1962. Hän lopetti koulun kesken jo nuorena ja liittyi paikalliseen katujengiin ja myöhemmin Yakuzaan. Hän jätti kuitenkin Yakuzan ja muun rikollisuuden löydettyään parhaan ystävänsä irtonaisen sormen pöydältään.

1980-luvulla Ishi meni tyttöystävänsä kanssa elokuviin katsomaan Wild Style -nimistä hip hop -elokuvaa. Hän sai vaikutteita elokuvasta ja päätti, että hänestä tulee hip hop-muusikko. Seuraavana päivänä Ishi meni ostamaan miksereitä ja muita DJ-tarvikkeita. Vuonna 1987 Krush perusti Krush Posse -nimisen hip hop -yhtyeen. DJ Krush on yksi Japanin tunnetuimpia hip hop -DJ:tä.

## Diskografia

### Albumit
* *[[Strictly Turntablized]]* (1994, Mo' Wax MW025)
* *[[Krush]]* (1995, Shadow Records)
* *[[Meiso]]* (1996, Mo' Wax MW029)
* *[[MiLight]]* (1997, Mo' Wax MW077)
* *[[Back in the Base]]* (1997, Hancuts, 2CD Set, other CD Coldcut & DJ Food)
* *[[Kakusei]]* (1999, Sony/Columbia)
* *[[Code4109]]* (2000)
* *[[Zen (DJ Krushin albumi)|Zen]]* (2001, Red Ink)
* *[[The Message at the Depth]]* (2003, Sony/Columbia)
* *[[Jaku]]* (2004, Sony/Columbia)
* *[[OuMuPo 6]]* (2007)

### Singlet
On Mo'Wax
* *Lost And Found / Kemuri*  12" (With DJ Shadow, MW024)
* *A Whim / 89.9 Megamix*  12" (With DJ Shadow, MW033)
* *Meiso* 12" (MW042)
* *Headz 2 Sampler*  12" (With Zimbabwe Legit, MW052)
* *Only The Strong Survive*  12" (MW060)

### Remixit
* *[[Rebore Vol.3 Dj Krush Giga Mix]] A remix of the Boredoms

===Mixtapet===
* *Holonic-The Self Megamix* (1997, Mo' Wax MW088)
* *Code4109* (2000)

===Kokoelmat===
* *ColdKrushCuts* - DJ Krush + [[DJ Food]] + [[Coldcut]] (1997)
* *Reload-The Remix Collection* (2001)
* *Stepping Stones - The Self Remixed Best: Lyricism* (2006)
* *Stepping Stones - The Self Remixed Best: Soundscapes* (2006)

===Yhteisalbumit===
* *Bad Brothers* (1994) ([[Ronny Jordan]]in kanssa)
* *Ki-Oku* (1996) ([[Toshinori Kondo]]n kanssa)
* *Ryu* (1999) ([[DJ Hide]]n ja [[DJ Sak]]in kanssa)
* *sweetest coma again feat.DJ Krush * (2000) ([[Luna Sea]]n kanssa)
* *Kiss feat.DJ Krush * (2000) (Luna Sean kanssa)
* *Zero Landmine* (2001) ([[Ryuichi Sakamoto]]n kanssa)
* *Blue Fantasy* DJ Krush Remix (2002) ([[Tetsuya Komuro]]n kanssa)

===DVD===
* *Suimou Tsunenimasu* (2007)/*History of DJ Krush'' (US Title - 2007)

## Lähteet

## Aiheesta muualla
* Viralliset sivut 
*
HMS Boadicea (H65)

**HMS Boadicea** (viirinumero H65) oli vuonna 1930 vesillelaskettu Britannian kuninkaallisen laivaston B-luokan hävittäjä toisessa maailmansodassa.

## Valmistus

Alus tilattiin 4. maaliskuuta 1929 osana vuoden 1928 laivasto-ohjelmaa Hawthorn Leslie and Companyltä, missä köli laskettiin 11. heinäkuuta 1929. Alus laskettiin vesille 23. syyskuuta 1930 ja valmistui 7. huhtikuuta 1931, jolloin sen kustannukset olivat 225&nbsp;325 puntaa. Kustannuksiin ei ollut laskettu Amiraliteetin toimittamia ase- ja viestijärjestelmiä.
 
## Palvelus
Syyskuussa 1939 alus liitettiin Doveriin 19. hävittäjälaivueeseen, jonka mukana se kuljetti saattueita Ranskaan ja Ranskasta. Alus siirrettiin marraskuussa 22. hävittäjälaivueeseen Harwichiin.

Alus pelasti 21. marraskuuta yhdessä *[[HMS Griffin (H31)|HMS Griffinin]]*, *[[HMS Keith]]in* sekä kahden Puolan laivaston hävittäjän kanssa *[[HMS Gipsy (H63)|HMS Gipsyn]]* miehistön aluksen osuttua miinaan Harwichin edustalla.

Alus upposi 13. kesäkuuta 1944 Normandian maihinnousun yhteydessä jouduttuaan ilmahyökkäykseen.

### Päälliköt
Aluksen päälliköinä olivat:
*George Bodley Kingdon 16. joulukuuta 1938 -
* telakalla
*Michael Wilfred Tomkinson 10. tammikuuta 1941 - helmikuu 1942
*Francis Cumberland Brodrick helmikuu 1942 - 28. joulukuuta 1943
*Frederick William Hawkins 28. joulukuuta 1943 - 13. kesäkuuta 1944 (kaatui)

## Lähteet

*
*
*
*

### Viitteet
Giorgio Morandi

**Giorgio Morandi** (20. heinäkuuta 1890 Bologna, Italia – 18. kesäkuuta 1964 Bologna) oli italialainen taidemaalari ja taidegraafikko. Hänet tunnettiin yksinkertaisista mutta näkemyksellisistä moderneista asetelmamaalauksistaan, jotka kuvaavat pulloja, maljakoita ja laatikoita.

Morandia on vaikea sijoittaa erityisesti mihinkään koulukuntaan. Tärkeimpänä häneen vaikuttaneena esikuvana pidetään ranskalaista Paul Cézannea, jonka keskittyminen muotoon ja värien tasaisuuteen inspiroivat myös Morandia. Morandin esikoisnäyttely oli vuonna 1914 Bolognassa futurististen taiteilijoiden kanssa. Vuosina 1918–1919 hänet yhdistettiin usein metafyysiseen koulukuntaan.

Morandi kehitti hyvin intiimin lähestymistavan taiteeseen. Hänen hiljaisia maisemakuviaan ja väreiltään hillittyjä yksinkertaisia asetelmamaalauksiaan pidetään taitavasti suunniteltuina ja symbolistisina. Herkät ja lyyriset värisävyt rajoittuvat usein savensävyisiin valkoisiin, jopa tylsiin vihreisiin ja murrettuun ruskeaan, joissa toisinaan on terrakotta-sävyisiä erikoiskohteita.

Morandi työskenteli Bolognan taideakatemiassa etsauksenopettajana 1930–1956, ja hänellä oli perustavanlaatuinen vaikutus italialaisiin taidegraafikoihin.

## Galleria

File:Paolo Monti - Servizio fotografico (Bologna, 1981) - BEIC 6333421.jpg|Morandin työhuonetta vuonna 1981.
File:Paolo Monti - Servizio fotografico (Bologna, 1981) - BEIC 6354332.jpg|Luonnos.
File:Paolo Monti - Servizio fotografico (Bologna, 1968) - BEIC 6330714.jpg|Akvarellinäyttely vuonna 1968.


## Lähteet

## Aiheesta muualla
* Centro Studi Giorgi Morandi.
Ying Yang Forever

**Ying Yang Forever** on rap-duo Ying Yang Twinsin kuudes studioalbumi. Albumi julkaistiin 31. lokakuuta 2009.

## Kappaleet
# We Back (Intro)
# Ying Yang Forever
# Yall Ain't Ready (feat. C-Moe)
# Centipede (feat. Lil Jon)
# Top Model
# Damn
# Put It On Me (Corey)
# Dats My Folds (Skit)
# Dats My Folks
# Pop da Trunk
# Mad (feat. Sydnee-Jane)
# I'm Still Hustlin' (Intro)
# I'm Still Hustlin'
# What's Up
# Weed And Dope
# The Girl Is a Hoe
# So Cold
# Do It
# Holla at a Bitch
# Closet Freak
# Get Low
# Earthquake
Mikko Barsk

**Mikko Barsk** (s. 15. kesäkuuta 1985 Tornio) on suomalainen jalkapalloilija. Pelipaikaltaan hän on hyökkääjä.

Hän edusti kotipaikkakuntansa TP-47:ää kausina 2002–2009 tehden 105 ottelussa 30 maalia. Kaudeksi 2010 hän siirtyi naapurikaupungin ykkösen seuraan PS Kemiin. Uransa alkuvaiheessa hän pelasi TP-47:n farmiseura Arpelan Palloseurassa ja Haparanda FF:ssä.

Kaudeksi 2010 Mikko Barsk siirtyi naapurikaupungin ykkösen seuraan PS Kemiin. Hän palasi kuitenkin seuraavalla kaudella kasvattajaseuraansa Tornioon, joka pelasi silloin Kakkosta. Merkittävin saavutus Mikko Barskilla oli ottelussa FC Vaajakoskea vastaan syyskuussa 2011, jossa hän teki kaikkiaan seitsemän maalia, vaikka pelasi vain 71 minuuttia.

Kaudeksi 2012 Barsk siirtyi Ruotsin Ylitorniolle edustaen sikäläistä Övertorneå SK:ta, joka pelasi Division III:ta sen Norra-lohkoa.

Juniorina Mikko Barsk pelasi myös jääpalloa Tornion Palloveikoissa sekä kaksi ottelua Suomen poikien maajoukkueessa.

## Lähteet
Anhedonia

**Anhedonia** on kyvyttömyyttä tuntea mielihyvää asioista, jotka sitä yleensä tuottavat. Se on keskeinen masennuksen oire mutta ei ole sairauden lievässä muodossa tavanomaista. Kyvyttömyys tuntea mielihyvää on myös yksi skitsofrenian niin kutsutuista negatiivisista oireista.

## Lähteet
Aleuttientiira

**Aleuttientiira** (*Onychoprion aleuticus*, aiemmin *Sterna aluetica*) on Alaskan ja Venäjän kaukoidän välisellä merialueella elävä tiiralaji.

Spencer Fullerton Baird kuvaili lajin holotyypin Kodiakinsaarelta Alaskassa.

## Koko ja ulkonäkö
Linnun pituus on 32–34&nbsp;cm, siipien kärkiväli 75–80&nbsp;cm ja paino noin 110&nbsp;g. Aleuttientiira on keskikokoinen tiira, jolla on valko-harmaa höyhenpuku, ja jonka päälaki, niska ja ohjas ovat mustat. Otsa on valkoinen, nokka ja koivet tummanharmaat. Sukupuolet ovat samanvärisiä. Nuori lintu on valkoisen, ruskean ja harmaan kirjava, ja sen koivet ovat punertavat.

## Esiintyminen
Aleuttientiira elää lisääntymisaikana Beringinmeren ja pohjoisimman Tyynenmeren saarilla ja rannikoilla, muun muassa Sahalinilla, Kamtšatkalla, Ohotanmerellä, Aleuteilla sekä Alaskan länsi- ja etelärannikolla. Alaskassa pesii noin 9&nbsp;500&nbsp;yksilöä, ja suurin 1&nbsp;700&nbsp;yksilön yhdyskunta sijaitsee Yakutatissa.

Lajin arvioitu esiintymisalue kattaa 230&nbsp;000 neliökilometriä ja populaation kooksi on arvioitu 31&nbsp;000 täysikasvuista yksilöä. Laji on muuttolintu, joka palaa pesimäseuduilleen Alaskassa toukokuun jälkipuoliskolla ja lähtee syyskuun puolimaissa. Talvehtimisalueita ei tunneta hyvin, mutta ne sijaitsevat mahdollisesti Filippiineillä, Indonesiassa ja Thaimaassa. Laji on tavattu Euroopassa vain kerran, Englannissa.

Kansainvälinen luonnonsuojeluliitto IUCN on luokitellut aleuttientiiran vaarantuneeksi, koska lajin populaatiokoko on laskenut nopeasti. Vähenemiselle ei ole löydetty yksittäistä syytä, mutta elinympäristöjen pilaantuminen, petoeläimet, munien kerääminen ja ihmisen aiheuttamat häiriöt ovat todennäköisesti vaikuttaneet paikallisesti populaatiokokoon.

## Elinympäristö
Aleuttientiiran elinympäristöä ovat soistuneet matalaruohoiset rannat ja hiekkarannat sekä tundra.

## Lisääntyminen
Laji pesii yhdyskunnittain, tavallisesti lapintiira- tai pikkukajavayhdyskunnissa, Venäjän puolella myös kalatiirayhdyskunnissa. Pesä on maassa oleva painanne, johon naaras munii tavallisesti kaksi munaa, joita haudotaan 22&nbsp;päivää. Poikaset ovat pesäjättöisiä ja oppivat lentämään neljän viikon ikäisinä.

## Ravinto
Aleuttientiirat syövät enimmäkseen kalaa, joista villakuore ja tuulenkalat (*Ammodytidae*) ovat tavallisimpia. Myös pienet selkärangattomat ja hyönteiset kuuluvat sen ruokavalioon.

## Lähteet
* Cramp, Stanley et al. 1985: Handbook of the Birds of Europe, the Middle East and North Africa. Vol. IV. – Oxford University Press. Hong Kong. 
*Aleutian Tern  

### Viitteet

## Aiheesta muualla
*Animal Pictures Archive: kuvia aleuttientiirasta (Arkistoitu versio)
Gutta (albumi)

__NOTOC__
**Gutta** on rap-artisti Ace Hoodin debyyttialbumi. Albumi julkaistiin 18. marraskuuta 2008. Albumin julkaisivat Def Jam ja DJ Khaledin levy-yhtiö We the Best.

Albumi sijoittui Billboard 200-listan 36. sijalle 24,000 kappaleen viikkomyynnillään.

## Kappaleet
Suluissa tuottaja.

# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Arvostelut
* Allmusic: 
* HipHopDX: 

## Listasijoitukset

## Lähteet
Ruthless

**Ruthless** on rap-artisti Ace Hoodin toinen studioalbumi. Albumi julkaistiin 30. kesäkuuta 2009. Kuten edellisenkin albumin tämänkin albumin julkaisijana toimivat Def Jam ja DJ Khaledin levy-yhtiö We the Best. Albumi julkaistiin vain seitsemän kuukautta Ace Hoodin *[[Gutta (albumi)|Gutta]]*-devyyttialbumin jälkeen.

Ruthless sijoittui Yhdysvalloissa Billboard 200 -listan sijalle 23.

## Kappaleet
Suluissa kappaleen tuottaja.

# 
# 
# 
# 
# 
# 
# 
# 
# 
# 
# 
# 
# 

## Arvostelut
* Allmusic: 
* XXL: 

## Lähteet
Aiboland

**Aiboland** on vironruotsalaisten käyttämä termi, jolla viitataan heidän historialliseen asuma-alueeseensa Viron länsiosien rannikolla ja saarilla. Joissakin yhteyksissä alueesta käytetään myös nimitystä *Svenskestland*. Nykyisin vanhan Aibolandin alueella ei asu merkittäviä määriä vironruotsalaisia vaan asukkaat ovat lähinnä virolaisia, valtaosa ruotsalaisista lähti alueelta kun Neuvostoliitto valloitti sen vuonna 1944.

Elinvoimaisimpia vironruotsalaisyhteisöjä historiallisen Aibolandin alueella on Noarootsissa, jonka 900 asukkaasta 50 on ruotsalaisia. Noarootsin kunnassa on vuodesta 1997 lähtien ollut virallisena kielenä sekä viro että ruotsi. Lisäksi Tallinnassa on noin 200 vironruotsalaista.

Tärkeimpiä Aibolandin keskuksia olivat:
*Vormsi (*Årmse*)
*Riguldi (*Rickul*)
*Tallinna (*Reval*)
*Noarootsi (*Nuckö*)
*Ruhnu (*Runö*)
*Haapsalu (*Hapsal*)

## Aiheesta muualla
*Den Andra Stranden
Gemsitabiini

**Gemsitabiini** on antimetaboliitteihin kuuluva solunsalpaaja. Sitä käytetään virtsarakko-, haima-, rinta- ja munasarjasyöpien sekä ei-pienisoluisen keuhkosyövän hoidossa. Lääkettä myydään nimellä **Gemzar** (Eli Lilly and Company).

Gemsitabiinin käytöllä on useita mahdollisia haittavaikutuksia. Se voi aiheuttaa nopeasti ohi menevää luuydinsuppressiota, jonka merkkejä ovat leukopenia, trombosytopenia ja anemia. Muiden mahdollisten sivuvaikutusten joukossa ovat päänsärky, pahoinvointi, verivirtsaisuus, hengitysvaikeudet, ummetus, ripuli, kutina ja influenssamainen oireilu.

## Aiheesta muualla
* Lääkelaitos
* Lääkeinfo 
*PubChem: Gemcitabine 
*DrugBank: Gemcitabine 
*KEGG: Gemcitabine 
*ChemBlink: Gemcitabine
Loma (elokuva)

**Loma** on Risto Jarvan ohjaama suomalainen komediaelokuva vuodelta 1976. Elokuvassa Antti Litja näyttelee miestä, joka hiihtokohteen sijaan joutuu vahingossa rantalomalle.

## Juoni
Pankkivirkailija Aimo Niemi (Litja) on lähdössä lomalleen Alpeille Innsbruckin talviolympialaisiin. Hän päätyy erehdyksessä Kreikan Rodokselle lentävään koneeseen. Lomavarusteet, kuten sukset ja talvivaatteet, eivät ole käyttökelpoisia etelän auringossa. Hän on myös rahaton, sillä hänen oli tarkoitus viettää hiihtoloma täyshoidossa, mutta seuratessaan unelmiensa naista hän tuli tuhlanneeksi loput rahansa retkiin.

## Katsojaluvut ja julkaisut
*Loma* on Risto Jarvan uran suurin menestys. Se oli myös vuoden 1976 katsotuin elokuva: teattereissa sen näki noin 515&nbsp;314 katsojaa. Kun elokuva esitettiin televisiossa ensimmäistä kertaa tammikuussa 1980, se sai noin 2&nbsp;329&nbsp;000 katsojaa.

*Loma* on Suomen katsotuimpien kotimaisten elokuvien listalla sijalla 20.

## Näyttelijät

## Lähteet

## Aiheesta muualla
* 
* Loma Risto Jarva -seuran kotisivuilla
Onnenpeli (elokuva)

**Onnenpeli** on Risto Jarvan ohjaama suomalainen elokuva vuodelta 1965. Yhtenä käsikirjoittajana toimi Jarvan pitkäaikainen työtoveri Jaakko Pakkasvirta.

*Onnenpeli* edustaa ansiokkaasti suomalaisen elokuvan uutta aaltoa. Eräässä kritiikissä pidetään sen yhteiskunnallista sanomaa vielä hioutumattomana, toisessa todetaan ajan vain somistaneen kunnianhimoista elokuvaa, joka huokuu tuoretta pakottomuutta.

Elokuva sai valtionpalkinnon, ja Jarva sai ohjauksesta Jussi-patsaan sekä Suomen arvostelijain liiton Kritiikin kannukset.

## Näyttelijät

## Palkinnot
* Jussi-palkinto, paras ohjaus

## Lähteet

## Aiheesta muualla
*
* Onnenpeli Risto Jarva -seuran kotisivuilla.
Yö vai päivä

**Yö vai päivä** on marraskuussa 1962 ensi-iltansa saanut suomalainen komediaelokuva, jonka käsikirjoittivat ja ohjasivat Risto Jarva ja Jaakko Pakkasvirta. Elokuva oli sekä Jarvan että Pakkasvirran debyyttielokuva ohjaajana. Elokuvan pääosissa nähdään Eino Krohn, Elina Salo, Ismo Kallio sekä Numidia Vaillant.

Elokuva kuvattiin touko-lokakuussa 1962 Helsingissä, Tampereella, Hämeenlinnassa, Puumalassa, Kuusamossa, Lapissa ja Valkeakoskella.

Elokuva oli ensimmäisiä modernismista vaikutteita ottaneita suomalaisfilmejä. Uraauurtava teos oli myös värikuvauksen käytössä. Elokuvaaja Reijo Lås ainoan kerran parhaan värikuvauksen Jussi-palkinnolla vuonna 1963.

Elokuvan muutamat sävelmät julkaistiin myös Filminorin toimesta singlenä. Elokuva julkaistiin ensimmäistä kertaa fyysisenä tallenteena DVD-levyllä vuonna 2005 Finnkinon levittämänä. DVD-levyn lisämateriaalit sisältävät dokumenttielokuvat *Ohjaajan muotokuva: Risto Jarva* ja *Risto Jarva työtoverini, mestarin muisto*, trailerin sekä Jarvan lyhytelokuvat *[[Kaupungissa on tulevaisuus]]* (1967) ja *[[Kitka (elokuva)|Kitka]]* (1963).

## Juoni
Ranskalainen kulttuurintutkimusryhmä saapuu Suomeen. Helsingistä henkilöt siirtyvät juhannuksen rituaalien ääreen Saimaalle, jossa kesäöiset vietit saavat tutkijoista yliotteen.

## Näyttelijät

#### Kreditoimattomat näyttelijät

## Muut tekijät

* Martti Saarikivi -  kuvausapulainen ja järjestäjä
* Heikki Kalli - äänittäjä
* Lasse Hjorth - äänittäjä
* Tuomo Kattilakoski - äänittäjä
* Saini Salonen - pukusuunnittelu
* Jarmo Maunula - pukusuunnittelu
* Riitta Kolehmainen - maskeeraus
* Janet Kolehmainen - dialogin käännös englanniksi
* Kari Nissinen - väriasiantuntija ja alkutekstit
* Hilkka Pyysalo - kuvaussihteeri
* Markku Annila - taideteollisuusnäyttely
* Flego Kaukolehto - sykronointi
* Ove Tallberg - järjestäjä
* Kalevi Pakkasvirta - järjestäjä
* Erkki Summanen - järjestäjä
* Pekka Rytilä - TKY:n filmitoimikunta
* Antero Salmenkivi - TKY:n filmitoimikunta
* Martti Tiula - TKY:n filmitoimikunta
* Hannu Vapaamies - TKY:n filmitoimikunta
* Jaakko Ihamuotila - TKY:n filmitoimikunta
* Markku Lahtela - selostusteksti
* Jaakko Pakkasvirta - selostusteksti

## Soundtrack

### Kappaleet
#  *
# 
#  *
# 
# 
# 
#  *
# 
# 
# 
# 

### Muusikot
* Ismo Kallio - laulu (2-3)
* Lauri-Juhani Ruuskanen - laulu (2-3)
* Numidia Vaillant - laulu (2-3, 5, 10)
* Kari Rydmanin yhtye - orkesteri (1, 5, 7, 9-10)
* Pentti Lasanen - huilu (3)
* José Guerra - rytmiryhmän johto (3)

### Tuotanto
* Kari Rydman - musiikin sävellys (1, 7, 9) ja sovitus (5, 7)
* Pentti Lasanen - musiikin sovitus (1)
* Numidia Vaillant - musiikin sävellys ja sanoitus (3-4, 10)
* Filminor - tuotanto

## Televisioesitykset
Elokuvan alkuperäinen kuvasuhde on 1,66:1.

## Aiheesta muualla
* ''Yö vai päivä'' Risto Jarva -seuran kotisivuilla.

## Lähteet
Työmiehen päiväkirja

**Työmiehen päiväkirja** on Risto Jarvan ohjaama yhteiskunnallinen suomalainen elokuva vuodelta 1967. Jarva sai osin tästä elokuvasta sekä ohjaus-Jussin että leikkaus-Jussin.

## Näyttelijät
* Elina Salo — Ritva Margaret Vehoniemi, o.s. Mattila 
* Paul Osipow — Juhani Vehoniemi 
* Titta Karakorpi — Laura 
* Pentti Irjala — Ritvan eno, Erikin isä 
* Matti Ruohola — Erik, Ritvan serkku 
* Heikki Hämäläinen — Matti, Juhanin työtoveri 
* Irma Seikkula — Hilda, Ritvan enon vaimo 
* Pertti Lumirae — Raimo Vehoniemi, Juhanin nuorempi veli 
* Marja Korhonen — Ritvan päällikkö 
* Kullervo Kalske — työnjohtaja Helsingissä 
* Ritva Holmberg — Matin vaimo 
* Richard Ahlqvist — Karl, Ritvan nuoruudenrakastettu

## Aiheesta muualla
* Työmiehen päiväkirja Risto Jarva -seuran kotisivuilla

## Lähteet
Todd Strange

**Todd Strange** on yhdysvaltalainen republikaanipuolueen poliitikko. Hän on toiminut Montgomeryn kaupungin pormestarina maaliskuusta 2009 lähtien, kun Bobby Bright valittiin Yhdysvaltain edustajainhuoneen jäseneksi.

## Lähteet
Aromii

**Aromii** on rap-artisti Stepan vuonna 2007 julkaistu mixtape.

## Kappaleet
# Aromii
# Lottovoittaja remiksi
# Stepan mestoil' (mukana Nit Lang)
# Näin on
# Järjestelmällistämättömyydellänsäkään
# Räppii, tyylii & taitoo (mukana Säkä)
# Lapin läänin Scarface
# Minkäs teet (sävel Tepille)
# Aromii remix (mukana Bala, Talonpoika Lalli & Tykopaatti)
Miroslav Nemec

**Miroslav Nemec** (s. 26. kesäkuuta 1954 Zagreb, Kroatia Jugoslavia) on kroatialaissyntyinen näyttelijä. Hänet tunnetaan muun muassa televisiosarjasta *[[Tatort]]*, jossa hänellä on ollut iso rooli rikosylikomisario Ivo Baticina. Nemec on näytellyt myös sarjoissa *[[Vanha kettu|Kettu]]*, *[[Derrick]]* ja *[[SOKO 5113]]*. Hän on näyttelee vuonna 2010 valmistuvassa elokuvassa *[[Liebe ist nur ein Wort]]*.

Nemec muutti Saksaan 12-vuotiaana ja sai Saksan kansalaisuuden vuonna 1973. Nemec on opiskellut musiikkia yliopistossa ja näyttelemistä Salzburgissa.

## Palkinnot
*Golden Lion (1997)
*Bavarian TV Award (2001)
*Adolf Grimme Award (2002)

## Aiheesta muualla

*
Bensaa suonissa

**Bensaa suonissa** on Risto Jarvan ohjaama, kilpa-autoilun maailmaa ja autokulttuuria kriittiseen sävyyn tarkasteleva elokuva vuodelta 1970. Tunnetuksi on tullut myös elokuvan musiikkiin sisältyvä, Rauli ”Badding” Somerjoen laulama samanniminen musiikkikappale. Elokuvaa kuvattiin Keimolan moottoristadionilla sekä muualla Helsingin maalaiskunnassa, Jyväskylässä, Helsingissä, Espoossa, Sipoossa, Rovaniemellä, Inarissa ja Kittilässä. Risto Jarva voitti parhaan ohjauksen Jussi-palkinnon.

Finnkino Video julkaisi elokuvan VHS-kasettina vuonna 1991 ja Kirjastopalvelu uudestaan seuraavana vuonna. Finnkino julkaisi elokuvan DVD:nä vuonna 2004.

## Juoni

Lasse  ja Marja ovat rallia harrastava pariskunta. Tapsa taas on nuori automekaanikko, joka haluaisi ajaa kilpaa ralliautolla. Tapsa ystävystyy pariskunnan kanssa ja hänen kykynsä ajaa lujaa tulee huomatuksi. Hänestä tulee Lassen hyvä kaveri, mutta samalla hän alkaa tuntea seksuaalista vetoa Marjaan.

Päätarinan rinnalla elokuvassa esitetään Jean-Luc Godardin tyylisiä dokumentaarisia tietoiskuja, jotka kertovat miten autoilun kehittyminen on vaikuttanut maailmantilanteeseen. Tietoiskujen lisäksi elokuvassa esitetään aitoja katkelmia mm. Jyväskylän Suurajoista, joissa esiintyvät Markku Alén, Hannu Mikkola, Timo Mäkinen ja muut aikansa suuret rallinimet. — Elokuvan DVD-julkaisusta puuttuvat useimmat tietoiskut.

## Näyttelijät

## Musiikki
Musiikin elokuvaan sävelsi Rauli Badding Somerjoki, jolle M. A. Numminen delegoi saamansa sävellystehtävän. Sanat lauluihin kirjoitti Jarkko Laine. Sittemmin Somerjoen laulamasta ja säveltämästä nimikkokappaleesta "Bensaa suonissa" tuli eräs hänen tunnetuimmista esityksistään.

## Televisioesitykset

## Lähteet

## Aiheesta muualla
*
Klaus J. Behrendt

**Klaus Johannes Behrendt** (s. 7. helmikuuta 1960 Hamm, Länsi-Saksa) on saksalainen näyttelijä. Hänet tunnetaan televisiosarjoista *[[Rikospaikalla]]*, *[[Kriminalisti]]*, *[[Kahden keikka]]*, *[[Etsivä Lea Sommer]]* ja *[[A.S]]*. Hän on ottanut näyttelemistunteja Hedi Höpfnerin koulussa Hampurissa.

## Aiheesta muualla

*
Oskari Vuorivirta

**Oskar (Oskari) Herman Vuorivirta** (vuoteen 1906 **Bergström**) (15. tammikuuta 1861 Sotkamo – 22. joulukuuta 1923 Kuhmoniemi) oli suomalainen kansanedustaja. Hän toimi Viipurin läänin itäisessä vaalipiirissä Suomalaisen puolueen edustajana 1910–1911. Hän toimi aktiivisesti maatalous- ja virkamiesasiavaliokunnissa ja kuntakokouksissa. Hän oli ammatiltaan rovasti, joka toimi kappalaisena useilla paikkakunnilla, sittemmin Kuhmoniemen kirkkoherrana 1919–1923. Hänen vanhempansa olivat maanviljelijä Feliks Emil Bergström ja Anna Maria Trast. Puolisonsa oli vuodesta 1890 Emma Aleksandra Jankowsky.

## Lähteet
*
Lagarfljótin mato

**Lagarfljótin mato** eli **Lagarfljótsormurinn** on kryptozoologian piiriin kuuluva järvihirviö, jonka väitetään elävän Islannin itäosassa, Fljótsdalshéraðin kunnassa sijaitsevassa Lagarfljót-järvessä. Olentoa kuvataan 10–20 metriä pitkäksi ja tummaksi, toisinaan limaiseksikin jättiläismadoksi tai -käärmeeksi. Silminnäkijöiden mukaan sillä ei ole eviä ja sen pään tunnistaa vain suusta ja siinä olevista hampaista.

Taru järvihirviöstä mainitaan ensimmäisen kerran vuonna 1345. Olennon on väitetty nähdyn nousevan järvenselän pintaan ja aiheuttavan isoja väreitä, jollaisia järvessä elävät lohet ja pikkukalat eivät voisi saada aikaan. Paikallisten kalastajien mukaan he näkevät silloin tällöin kaikuluotaimissaan oudon, ison liikkuvan kohteen.

Järvimadon tutkimista vaikeuttaa, että luonnonpuistossa sijaitseva Lagarfljót-järvi on lähes 30 kilometriä pitkä, 2,5 kilometriä leveä ja yli 100 metriä syvä. Lisäksi järven vesi on hyvin lietteistä ja sameaa: näkyvyys on järveen laskevan joen suulla enintään kuusi metriä ja muualla vain yksi metri. Toisaalta olentoa ei ole koskaan edes etsitty perusteellisesti. Järven vesi on peräisin jäätiköiden sulamisvesistä, eikä se ole yhteydessä isoihin jokiin tai muihin vesistöihin muuten kuin korkeiden vesiputousten välityksellä. Olion on siis täytynyt elää eristäytyneenä samassa järvessä tuhansia vuosia. Kriitikot ovat kuitenkin epäilleet matoa pelkäksi taruolennoksi mm. siksi, että järvessä ei ole suurelle eläimelle juurikaan syötävää, eikä oliosta ole saatu mitään fyysisiä todisteita.

Helmikuussa 2012 paikallinen Hjörtur Kjerúlf kuvasi videon, jossa tuntematon olento näyttäisi uivan Jökulsá-joessa. Video julkaistiin Islannin yleisradioyhtiö RUV:n internetsivuilla, joilla olentoa on epäilty Lagarfljótin madoksi.

## Lähteet
* The Reykjavik Grapevinen artikkeli madosta 
* Syfy.com: The Worm Monster 

### Viitteet
Juha Vuorivirta

**Juha Vuorivirta** (s. 3. toukokuuta 1976 Kempele) on entinen suomalainen jääkiekkoilija, pelipaikaltaan keskushyökkääjä.

Vuorivirta pelasi juniorina Oulun Kärpissä ja kaudesta 1993–1994 lähtien Tampereen Tapparassa. Hän pelasi Suomen joukkueessa nuorten EM-kilpailuissa 1994 sekä nuorten MM-kilpailuissa 1995 ja 1996. Tapparan SM-liigajoukkueessa hän pelasi kausilla 1994–1999. Yhteensä Vuorivirta pelasi 207 SM-liigan runkosarjaottelua. Kaudella 1998–1999 hän edusti myös Oulun Kärppiä 1. divisioonassa. Los Angeles Kings varasi hänet NHL:n varaustilaisuudessa 1995. 
Nykyään Vuorivirta asuu Tampereella ja työskentelee ohjelmistokehityksen parissa.

## Lähteet
* 

### Viitteet
Törkeimmät petokset

**Törkeimmät petokset** on rap-artisti Petoksen kokoelmalevy, joka julkaistiin vuonna 2006 3rd Rail Musicin kautta. Kokoelma on yhteenveto vuosista 2001–2006 ja se päätettiin julkaista, koska Petoksen aikaisemmista studiolevyistä ei haluttu tehdä uusintapainoksia. 

Levy yksi sisältää kappaleita Petoksen omilta julkaisuilta: *[[City-karhun metsästäjä]]* (2002), *[[Rappiotaide (albumi)|Rappiotaide]]* (2003) ja Kallio Underground – *[[Pimeä puoli (albumi)|Pimeä puoli]]* (2004) sekä hänen vierailuitaan muiden artistien levyillä. *Törkeimmät petokset* on yksi tunnetuimmista 2000-luvun suomirap-levyistä.

## 2CD:n kappaleet
### CD 1
# 
# 
# 
# 
# 
# 
# 
# 
# 
# 
# 
# 
# 
# 
# 
# 

### CD 2
# 
# 
# 
# 
# 
# 
# 
# 
# 
# 
# 
# 
# 
# 
# 

## 2LP:n kappaleet
### A
# Tämä On Petos (3:41) 
# Yleistä Pahennusta (mukana Pulma, T-Murha, Jontti, Hanusakke & Pahapenaali) (6:05)
# 1. Asteen Lyyrinen Murha (4:12)
# Kallio (mukana R2, Ville Kalliosta & Kolea) (4:01)

### B
# Ei Helmiä Sioille (mukana Jontti) (5:08)
# Tapojeni Orja (3:14)
# Mikää Ei Oo Muuttunu (4:02)
# Te Tuutte Mukaan (3:55)

### C
# Kallio Underground (mukana Jontti & R2) (3:49)
# Harmaa Alue (mukana Raimo) (3:16)
# 2000-Luvun Sakilainen (3:55)
# UG Paskaa (mukana Jontti & T-Murha) (5:18)

### D
# Tähän On Nyt Tultu (mukana Jontti) (4:06)
# Pimeä Puoli (mukana Jontti) (3:59)
# Hullul On Halvat Huvit (Idiootil Ilmaset) (mukana Jontti, Shaka & Notkea Rotta) (3:47)
# Pakana (2:35)
# Ketä Kiinnostaa Pt.2 (3:28)

## Petoksen vierailut
CD-Levy kakkosella on eri artistien kappaleita, joilla Petos on vieraillut.

## Lähteet
Reaktiopallo

**Reaktiopallo** on pieni ja epäsäännöllisen muotoinen kuminen pallo, joka pomppaa odottamattomaan suuntaan. Sen avulla voi kehittää reaktiokykyä ja käsi-silmä koordinaatiota.

Reaktiopalloja on kahta kokoluokkaa: pieniä (läpimitta 6,5–10&nbsp;cm) ja isoja (20&nbsp;cm).

## Lähteet
*Innosport.fi
Retkikunta 4

**Retkikunta 4** () oli Kansainvälisen avaruusaseman (ISS) 4. miehistö.

## Miehistö

Numero nimen jälkeen ilmaisee henkilön avaruuslentojen määrän, tässä kuvattu lento mukaan luettuna.

Retkikunnan miehistö suoritti kolme avaruuskävelyä. Miehistön suoritamien tieteellisten kokeiden määrä lähes kaksinkertaistui aikaisempiin miehistöihin verrattuna. Burch ja Waltz rikkoivat 196 päivän avaruuslennollaan Yhdysvaltain aikaisemman avaruuslennon keston ennätyksen (188 päivää). Retkikunta 8:n komentaja Michael Foale rikkoi 8. joulukuuta 2003 Walzin ennätyksen.

## Lähteet

## Aiheesta muualla
*Retkikunta 4 NASAn kotisivulla  
*Retkikunta 4:n lehdistöpaketti (1,1 Mt pdf)
*Walz kertoo avaruuskävelystään
Mars-kenttä (Pietari)

**Mars-kenttä** () on viheristutuksin somistettu aukio Pietarin keskustassa Venäjällä. Se rajoittuu Joutsenkanavan ja Moikan rantakatuihin, Millionnaja-katuun ja Suvorovin aukioon.

Kesäpuiston vieressä sijaitseva aukio syntyi 1700-luvun alussa kuivatun suon paikalle. Sen aikaisempia nimiä ovat *Potešnoje pole* (”Huvikenttä”) ja *Tsaritsyn lug* (”Keisarinnan niitty”). Nykyisen nimensä kenttä on saanut siellä järjestetyistä sotilasparaateista roomalaisen sodan jumalan Marsin mukaan. Vuosina 1918–1940 sen virallisena nimenä oli *ploštšad Žertv Revoljutsii* (”Vallankumouksen uhrien aukio”).

Pohjoisessa Mars-kenttää reunustavat 1700-luvun lopulla rakennetut Marmoripalatsi sekä Saltykovin ja Betskoin talot. Vuosina 1797–1800 rakennettiin kentän kaakkoispuolella sijaitseva Mikaelinlinna. Vuonna 1801 pystytettiin Aleksandr Suvorovin muistomerkki, joka myöhemmin siirrettiin Suvorovin aukiolle. Länsipuolelle rakennettiin vuosina 1817–1821 Vasili Stasovin suunnittelemat Paavalin rykmentin kasarmit (nykyinen Lenenergon toimitalo), joiden vieressä on Adaminin talo (1823–1827).

Mars-kentän myöhempi historia liittyy Venäjän vallankumouksen tapahtumiin. 5. huhtikuuta 1917 siellä järjestettiin helmikuun vallankumouksen aikana kuolleiden 184 sotilaan ja työläisen juhlalliset hautajaiset, joihin osallistui noin 800&nbsp;000 henkeä. Saman vuoden vappuna V.I. Lenin esiintyi aukiolla pidetyssä joukkokokouksessa. Heinäkuun 1. päivänä järjestetyssä mielenosoituksessa oli noin puoli miljoonaa osanottajaa. Vuonna 1918 kentälle haudattiin vastavallankumouksellisten murhaamat V. Volodarski ja Moisei Uritski sekä Jaroslavlin kapinan uhreja, vuonna 1919 Judenitšin joukkojen hyökkäyksessä kaatuneita sotilaita ja vuonna 1920 seitsemän ns. Kuusisen klubin murhissa kuollutta suomalaista kommunistia. Vuoden 1918 keväällä Paavalin rykmentin kasarmeihin majoitettiin kaupunkiin saapuneita suomalaisia punapakolaisia.

Vuosina 1917–1919 Mars-kentälle pystytettiin Vallankumoustaistelijoiden muistomerkki, jonka rakentamiseen käytettiin aikaisemmin purettujen satamavarastojen graniittipaasia. Sen ovat suunnitelleet arkkitehti Lev Rudnev, taiteilijat V.A. Konaševitš ja Vladimir Lebedev, muistomerkin tekstit on laatinut valistusasiain kansankomissaari Anatoli Lunatšarski. Vappuna 1920 järjestetyissä Pietarin ensimmäisissä lauantaitalkoissa ryhdyttiin istuttamaan arkkitehti Ivan Fominin ja puutarhuri R.F. Kattserin suunnittelemaa puistoaukiota. Vuosina 1922–1933 kentälle haudattiin Pietarin (Leningradin) bolševikkijohtajia. Vuonna 1957 muistomerkin keskelle sytytettiin Neuvostoliiton ensimmäinen ikuinen tuli.

## Lähteet

## Aiheesta muualla

* Mars-kenttä Pietari-tietosanakirjassa
Drambuie

**Drambuie** on skotlantilainen hunaja- ja yrttiarominen viskilikööri (40 t-%). Sen kaupallinen myynti alkoi Edinburghissa 1900-luvun alussa.

## Aiheesta muualla
* Viralliset sivut
Retkikunta 5

**Retkikunta 5** () oli Kansainvälisen avaruusaseman (ISS) 5. miehistö.

## Miehistö

Numero nimen jälkeen ilmaisee henkilön avaruuslentojen määrän, tässä kuvattu lento mukaan luettuna.

Retkikunnan miehistö suoritti kaksi avaruuskävelyä. Miehistö  suoritti 25 uutta tieteellistä koetta ja jatkoi vanhoja kokeita. Lennon aikana Whitson nimitettiin NASAn ensimmäiseksi ISS:n tiedeupseeriksi (science officer).

## Aiheesta muualla
*Retkikunta 5 NASAn kotisivulla  
*Retkikunta 5:n lehdistöpaketti (2,2 Mt pdf)
I-luokka (hävittäjä)

**I-luokka** oli Britannian kuninkaallisen laivaston hävittäjäluokka, jonka muodostivat vuoden 1935 laivasto-ohjelman yhdeksän  hävittäjää. Se oli toisinto H-luokasta lukuun ottamatta kahden torpedoputken lisäämistä. Alusten rakentaminen aloitettiin 1936 ja ne otettiin käyttöön 1937 Britannian kuninkaallisessa laivastossa ja 1942 Turkin laivastossa

## Rakenne
Luokka oli toisinto edeltäneestä H-luokasta lukuun ottamatta kymmentä torpedoputkea eli kahta lisättyä. Aluksilla (lukuun ottamatta laivueenjohtaja *HMS Inglefieldiä*) oli käytössä uusi ''HMS Herolla'' ja *[[HMS Hereward]]illa* kokeiltu siltarakenne. *Inglefieldille* asennettiin uusittu entistä suurempi kolmijalkainen masto, vaikka muilla aluksilla käytettiinkin perinteistä yksinkertaista mastoa.

Alusten lisääntynyt massa johtui torpedoputkista sekä miinanraivaimen ja syvyyspommien asentamisesta. Aiempien luokkien joko miinanraivain tai syvyyspommien asennuksen tilalla. Kuitenkin niillä oli sama runko kuin edeltäneellä luokalla, mikä aiheutti alusten epävakautta, mikä korjattiin lisäämällä painolastiksi vettä, jos alusten tankit olivat tyhjät.

## Laivueen johtaja
Kuninkaallisen laivaston perinteiden mukaisesti kuhunkin luokkaan rakennettiin myös laivueenjohtaja, joka oli hieman suurempi ja paremmilla viesti- ja johtamisjärjestelmillä varustettu. I-luokan laivueenjohtajana oli *[[HMS Inglefield]]*.
*Rakennuttaja: Cammell Laird & Company, Birkenhead
*Kölinlasku: 29. huhtikuuta 1936
*Laskettu vesille: 15. lokakuuta 1936
*Palvelukseen: 25. kesäkuuta 1937
*Kohtalo: Alus upposi, kun siihen osui Anzion maihinnousussa ohjus 25. helmikuuta 1944

## Turkin laivaston alukset

Turkin laivaston alukset olivat muuten samanlaisia kuin Kuninkaallisen laivaston alukset, mutta niille oli asennettu ainoastaan kahdeksan torpedoputkea.

Kaksi luokan aluksista siirrettiin Kuninkaalliselle laivastolle ja ainoastaan kaksi luovutettiin tilaajalle. Aluksilla oli allokoitu viirinumerot sekä nimet niiden siirron ajaksi.

## Lähteet

*
*
*

### Viitteet
Sirolimuusi

**Sirolimuusi** eli **rapamysiini** on immunosuppressiivinen lääke, jota käytetään elinsiirron, varsinkin munuaisensiirron jälkeisen hylkimisreaktion estossa. Se löydettiin alun perin Pääsiäissaarelta (Rapa Nui), mistä tulee nimitys rapamysiini. Lääkettä myydään nimellä **Rapamune** (Wyeth). 

Sirolimuusia käyttävät myös maksansiirtopotilaat.

Yhdysvaltalaisessa tutkimuksessa sirolimuusi pidensi vanhojen hiirten jäljellä olevaa elinajanodotetta 28–38 %:lla. Aine kuitenkin heikentää immuniteettia, joten ihmisille se ei sovi vanhenemisen hidastamiseen. Lääkkeen käyttö lisää henkilön alttiutta saada vaarallinen infektio. 

Lääkkeen aiheuttama immuunijärjestelmän heikkeneminen voi myös lisätä syöpävaaraa, varsinkin lymfoomaan ja ihosyöpään sairastumisriskiä. Lääkkeellä on runsaasti mahdollisia sivuvaikutuksia, kuten hypertensio, nivelkivut, vatsavaivat, kuume, virtsatietulehdus, pahoinvointi, päänsärky, anemia ja hypokalemia.

## Lähteet

## Aiheesta muualla

*Terveysportti, metatesaurus: Sirolimuusi
*PubChem: Sirolimus 
*DrugBank: Sirolimus 
*KEGG: Sirolimus 
*ChemBlink: Rapamycin
Crossover thrash

**Crossover thrash metal**, usein lyhennettynä **crossover**, on eräänlainen thrash metallin alalaji, joka sisältää enemmän hardcore punk-elementtejä kuin perinteinen thrash. Termistä käytetään joskus myös nimitystä **punk metal**, vaikkakin tämä nimitys on yleensä virheellinen, koska on jo olemassa punk metalia, jossa yhdistetään punk rockia/hardcore punkia ja heavy metal-musiikkia, kuten grunge ja crust punk. Vaikka thrash metal ottaakin paljon vaikutteita hardcore punkista, yleisesti ottaen crossover thrashin äänimaailma on enemmän punk-vaikutteista kuin metallin äänimaailma ja aggressiivisempaa  kuin perinteinen hardcore punk. Termin keksi yhtye D.R.I. heidän albuminsa nimellä *[[Crossover (albumi)|Crossover]]*, joka julkaistiin vuonna 1987.

## Tunnettuja crossover thrash -yhtyeitä

*The Accüsed
*Agnostic Front
*A.N.S
*Attitude Adjustment
*Bad Acid Trip
*Blackhog
*Blast!
*Blunt Force Trauma
*Carnivore
*Corrosion of Conformity
*The Cooters
*The Crucified
*Crumbsuckers
*Cro-Mags
*Cross Examination
*Crumbsuckers
*Cryptic Slaughter
*Concrete Sox
*D.A.M.
*Dayglo Abortions
*D.R.I.
*Discharge
*Dr. Know (yhtye)
*Lost Society
*Dresden 45
*D.Y.S.
*Electro Hippies
*English Dogs
*Excel
*The Exploited
*EVOL
*Final Conflict
*Gang Green
*Gama Bomb
*Golers
*Green Jellÿ
*Havok
*Hellbastard
*Leeway
*Lobotomia
*Ludichrist
*M.O.D.
*Matanza
*The Mentors
*Municipal Waste
*NadimaČ

*Nuclear Assault
*No Mercy
*Poison Idea
*Prong
*Ratos de Porão
*Ritam Nereda
*Send More Paramedics
*Sick Mother Fakers
*Soziedad Alkohólika
*SSD
*Septic Death
*Short Sharp Shock (SSS)
*Stormtroopers of Death
*The Stupids
*Toxic Holocaust
*Suicidal Tendencies
*Sworn Enemy
*Uncle Slam
*Wasted Youth
*Wehrmacht
*X-Cops
Zeromayo Studios

**Zeromayo Studios** on yhdysvaltalainen sarjakuvayhtiö, jonka perustivat Peter Laird ja Jim Lawson vuonna 1996. Se sijaitsee Northamptonissa, Massachusettsissa. Sen tunnetuin sarjakuva on Planet Racers.

## Historia
Zeromayo on Mirage Studiosin perustajan Peter Laird ja yhtiössä työskentelleen Jim Lawsonin perustama sarjakuvayhtiö. Turtlesien sarjakuvan kokiessa taantuman vuonna 1995, Laird päätti yhdessä Kevin Eastmanin kanssa lopettaa Turtlesien tekemisen ja keskittyä muuhun. Image Comics päätti kuitenkin tarjoutua jatkamaan Turtlesien sarjakuvan tekemistä. Samalla Laird päätti yhdessä Lawsonin kanssa luoda uusia sarjakuvia ja perustivat uuden yhtiön Zeromayo Studios. Ensimmäinen sarjakuva oli Planet Racers, joka kesti kolmen numeron verran. Laird vastasi sarjakuvan käsikirjoittamisesta ja Lawson kuvittamisesta. Toinen sarjakuva Paleo: Tales of the Late Cretaceous oli täysin Lawsonin tekemä, joka kesti 8 numeron verran.

## Zeromayon sarjakuvia

## Lähteet
Signs of Infinite Power

__NOTOC__
**Signs of Infinite Power** on kalifornialaisen Fu Manchu -yhtyeen vuonna 2009 julkaistu kymmenes studioalbumi. Sen julkaisupäivä oli 20. lokakuuta 2009.

## Kappaleet
#
#
#
#
#
#
#
#
#
#

## Kokoonpano
* Scott Hill – laulu, kitara
* Bob Balch – kitara
* Brad Davis – bassokitara
* Scott Reeder – rummut, taustalaulu

### Tuotanto
* Sergio Chavez – tuottaja, äänittäjä
* Andrew Alekel – miksaaja
* Gene Grimaldi – masteroija

## Arvostelut
* Allmusic: 
* Imperiumi.net: 
* Rumba: *positiivinen*
* Soundi: 

## Lähteet

## Aiheesta muualla
* Signs of Infinite Power discogs.com -sivustolla
The Cave

**The Cave** on elektro/hip hop -yhtye Ceebrolisticsista tutun Pijallin ensimmäinen sooloalbumi. Albumi julkaistiin vuonna 1999 ja sen on tuottanut kokonaan Mörkö.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
#
Tiangong

**Tiangong** (天宫, ) on Kiinan rakentama sarja avaruusasemia. Ensimmäinen kiinalainen avaruusasema, Tiangong 1, laukaistiin avaruuteen 30. syyskuuta 2011 ja toinen Tiangong 2 15. syyskuuta 2016.

## Tiangong 1

Tiangong 1 oli kiinalainen pienoisavaruusasema, joka laukaistiin avaruuteen 29. syyskuuta 2011. Kiinan avaruushallinnon mukaan se oli noin 8&nbsp;000 kg painava avaruuslaboratorio, johon tuolloin suunnitteilla olevat Shenzhou 8, Shenzhou 9 ja Shenzhou 10 -avaruusalukset telakoituisivat.  

Avaruusasemaan kuului kaksi tieteellistä teleskooppia. 

Ensimmäisen avaruusaseman kanssa miehitetyn telakoinnin tehnyt Shenzhou 9 -avaruusalus laukaistiin avaruuteen 16. kesäkuuta 2012.

On arvioitu, että aseman hallinta on menetetty ja se tulee putoamaan hallitsemattomasti Maahan. Normaalisti vastaavat kappaleet poistetaan kiertoradalta hallitusti haluttuna aikana ja halutulle alueelle. Syyskuussa 2016 Kiinan viranomaiset vahvistivat ainoastaan, että asema putoaa Maahan vuoden 2017 loppupuolella aikaa tai paikkaa tarkemmin määrittelemättä.

Asema putosi lopulta 2. huhtikuuta 2018 eteläiselle tyynenmerelle päin, mutta se paloi suurimmilta osin ilmakehässä tullessaan maata kohti. Kiinan viranomaisten mukaan Tiangong-1-avaruusasema saapui Maan ilmakehään varttia yli kolme maanantaiaamuna Suomen aikaa.

## Tiangong 2

Tiangong 2 laukaistiin avaruuteen 15. syyskuuta 2016. Laukaisu tehtiin Jiuquanin avaruuskeskuksesta Pitkä marssi 2F kantoraketilla. Ensimmäinen miehistö asemalle laukaistiin asemalle 17. lokakuuta Shenzhou-11 -lennolla. Tämä kahden hengen miehistö vietti asemalla 33 päivää. Asemalta vapautettiin pieni Banxing-2, jolla muiden muassa kuvattiin asemaa ulkopuolelta ja harjoitellaan muodostelmalentoa aseman kanssa. Tällä valmistaudutaan muiden muassa automaattisen rahtialuksen käyttöönottoon.  

Yhdestä moduulista koostuva asema oli 14,5 metriä pitkä ja sen massa oli 8,5 tonnia.

Tuhannen päivän jälkeen asema tuhoutui hallitusti palatessaan ilmakehään 19.7.2019. Pieni määrä jäljelle jäänyttä romua putosi Tyyneen valtamereen.

## Tiangong 3

Tiangong 3 on Kiinan kolmas avaruusasema.

Aseman ensimmäinen moduuli Tianhe vietiin paikalleen avaruuteen 29. huhtikuuta 2021. 29. toukokuuta 2021 rahtialus Tianzhou-2 vei Tianhelle lähes seitsemän tonnia tarvikkeita. Moduuli sai ensimmäiset asukkaansa 17. kesäkuuta 2021. Siitä lähtien asemaa ovat asuttaneet kolmihenkiset miehistöt, kukin kuusi kuukautta kerrallaan. 

Wentian-niminen laboratoriomoduuli laukaistiin 24.7.2022 ja seuraavana päivänä se telakoitui onnistuneesti avaruusaseman runkoon. Kolmas ja viimeinen moduuli, Mengtian, kiinnitettiin paikalleen marraskuussa 2022.

Valmiin aseman on suunniteltu pysyvän kiertoradallaan ainakin kymmenen vuotta.

## Lähteet

## Aiheesta muualla
Bill White (poliitikko)

**William Howard ”Bill” White** (s. 16. kesäkuuta 1954) on yhdysvaltalainen demokraattipuolueen poliitikko, joka toimi Houstonin kaupungin pormestarina vuosina 2004–2010. Hänen seuraajansa pormestarina oli Annise Parker.

Pormestarikautensa jälkeen White pyrki Texasin kuvernööriksi, mutta hävisi 2010 järjestetyt vaalit republikaanien Rick Perrylle.

## Lähteet

## Aiheesta muualla